রোজ অশান্তি লেগেই থাকত। কিন্তু তার পরিণতি যে এত ভয়াবহ হতে চলেছে, তা দুঃস্বপ্নেও কেউ কল্পনা করতে পারেনি। স্ত্রীকে খুন করে ঝুলিয়ে দেওয়ার অভিযোগ উঠল স্বামীর বিরুদ্ধে। ঘটনা কেষ্টপুরের হানাপাড়ার। অভিযুক্তকে আটক করেছে পুলিস।
 নিজস্ব প্রতিবেদন : রোজ অশান্তি লেগেই থাকত। কিন্তু তার পরিণতি যে এত ভয়াবহ হতে চলেছে, তা দুঃস্বপ্নেও কেউ কল্পনা করতে পারেনি। স্ত্রীকে খুন করে ঝুলিয়ে দেওয়ার অভিযোগ উঠল স্বামীর বিরুদ্ধে। ঘটনা কেষ্টপুরের হানাপাড়ার। অভিযুক্তকে আটক করেছে পুলিস। শনিবার ঘরের মধ্যে থেকেই উদ্ধার হয় পঁয়তাল্লিশ বছরের আরতি নস্করের ঝুলন্ত দেহ। মৃতার পরিবারের অভিযোগ, খুনের পরই ঘরের সিলিং ফ্যান থেকে ঝুলিয়ে দেওয়া হয় আরতি নস্করকে। গোটা ঘটনায় স্বামীর বিরুদ্ধেই অভিযোগের আঙুল তুলেছে মতার পরিবার। নতুন বিয়ে নয়। দীর্ঘদিনের দাম্পত্য। দম্পতির সন্তানও রয়েছে। তবে কী কারণে এই খুন, সে সম্পর্কে নিশ্চিত করে কেউই কিছু বলতে পারেনি। প্রাথমিকভাবে অনুমান, দীর্ঘদিনের অশান্তির জেরেই এই পরিণতি।